Islamas pagal šalį
Islamo išpažinėjai yra antra pagal dydį religinė grupė pasaulyje. Remiantis 2020 m. atliktu tyrimu, islamą išpažįsta 1,9 mlrd. žmonių, tai sudaro apie 24,7% pasaulio gyventojų. Dauguma musulmonų yra dviejų konfesijų: sunitai (87–90%, maždaug 1,7 mlrd. žmonių) arba šiitai (10–13%, maždaug 180–230 mln. žmonių). Islamas yra pagrindinė religija keliuose subregionuose: Vakarų Azijoje, Pietų Azijoje, Šiaurės Afrikoje, Sahelyje ir Viduriniuose Rytuose. Azijos-Ramiojo vandenyno regione gyvena gausiausia pasaulyje musulmonų populiacija, ženkliai lenkianti Vidurinius Rytus ir Šiaurės Afriką kartu sudėjus.